《山水图为兵马指挥朱君题》
宋代·郑亮

闻君住在蓬壶天，赤城十二遥相连。閒来听籁坐松石，仙衣醉拂秋霞眠。

柴门不掩读书处，隔窗恍惚生烟雾。重萝隐隐半山钟，细雨濛濛万花树。

天书忆昔下岩阿，不起其如苍生何。仙人别去五云表，碧山怅望空嵯峨。

碧山千里复万里，仙人洒向丹青里。何日陶潜归去来，扁舟远挂沧江水。

作者简介：郑漻，玉山（今属江西）人。高宗绍兴六年（一一三六），上书言用兵急切、边机利害二策（《建炎以来系年要录》卷一○六）。十一年第进士，调江阴县教授。事见明嘉靖《江阴县志》卷一二、一六。